دلێگەو یاۋنەری و چاپەمەنی هێزەکا سوریای دیموکراتی ـ قەسەدەی، ئاشکراش کەردەن: " هەر چەندە ئەنجومەنو ئاساییشو نەتەوەیوگێرتەکا، بڕیارو ژمارە ‌ ٢٤٠١یش پەی ئێربەسی جە سوریا پەسەند کەردەن، بەڵام ئەرتەشە داگیرکەرەکەو تورکیای و تاقمە چەتەکاش دڕندانە بەردەۋامێنێ جە پاشێلکەردەی ئێربەسەکەی و بەفراۋانی ئامانج گێرتەی مەدەنیەکا و ئامانجیچشا چانەیە قڕکەردەو عەفرینیەکان. جە ۋەرانۋەرەنە هێزەکێما بەناچاری پارێزنای ڕەۋاشان بەکارئاوردەن و ڕووبەڕوو دڕندایەتی دوژمنی بینێۋە".
قسەدە، پەی جۆرە ئامارەکەش ۋستەن ڕووە:
عه‌فرین
جە سەرسبای ئارۆی تا ۋرەگا ئێشەوی، دلێ عەفرینی عه‌فرین به‌ چه‌كی قورس تۆپۋاران کریان و زیاتەر نشینگە مەدەنیەکێ کریێنێ ئامانج.
جندریسێ
ئارۆ جە ناوچەکەنە بەردەۋام جەنگی قورس ڕوۋەش دێنە و هاموەخت بە تۆپێ، تانکێ و فڕۆکێ و هەلیکۆپەرێ جەنگیێ جە زەمین و ئاسمانەۋە بۆردومانی هەس بیەن و فێشتەر مەندەنیەکێ بەئامانج گیریێنێ.
ڕۆو پەنجشەممەێچ، جە سەر ۋێرەگا تا سەعات ٢١:٠٠ شەوێ، بە فڕۆکی و تۆپێ ناوچەکە بۆردومان و تۆپۋاران کریان و هاموەخت جەنێۋی فرە قورس و دژۋار ڕوۋەش دێنە. .
شه‌را
جە دێهاتەکا كه‌فه‌رجانێ و مه‌سه‌ركێ شه‌ڕی قورس قومیان و بە فڕۆکی و تۆپێ و هەیکۆپتەرێ ناوچەکە بۆردومان و تۆپۋاران کریان.
